**РЕПУБЛИКА СЕВЕРНА МАКЕДОНИЈА**

**МИНИСТЕРСТВО ЗА ОБРАЗОВАНИЕ И НАУКА**

**ПОКАНА ЗА ИЗРАЗУВАЊЕ ИНТЕРЕС**

**(бр.** **002-20/1.1.18)**

Република Северна Македонија доби заем од страна на Светска банка за потребите на реализација на Проектот за развој на вештини и поддршка на иновации кој се имплементира во рамките на Министерството за образование и наука. Дел од овие средства ќе бидат искористени за исплата на обврските што ќе произлезат од договор кој ќе се склучи за времено ангажирање на **административен службеник за правни работи за Агенцијата за квалитет во високото образование.**

Консултантот ќе биде времено ангажиран за обезбедување поддршка на активностите на Агенцијата за квалитет во високото образование. Предвидениот период на ангажман е до 30.04.2021 година. Описот на работни задачи на англиски јазик е достапен на веб страницата на Министерството за образование и наука *(http://mon.gov.mk/category/?id=2058).*

Потребни квалификации:

- универзитетска диплома од областа на правни науки (најмалку 240 ЕКТС)

- најмалку 3 години соодветно работно искуство во секторот образование, со фокус на обезбедување квалитет во високото образование

- искуство во јавна администрација и/или универзитетска администрација ќе се смета за предност

- работно искуство или познавање на начинот на работење на меѓународни проекти ќе се смета за предност

- солидно познавање на високообразовната регулатива и високообразовниот сектор во Северна Македонија ќе се смета за предност

- целосна компјутерска писменост особено за MS Office

- одлично познавање на англискиот и македонскиот јазик (пишан и говорен).

Заинтересираните консултанти се упатуваат на точка 1.9 од процедурите за набавки на Светска банка {Guidelines: Selection and Employment of Consultants under IBRD Loans and IDA Credits & Grants by World Bank Borrowers, January 2011 (“Consultant Guidelines”)}, каде се наведени политиките на Светска банка по однос на судир на интереси. Консултантот ќе биде избран врз основа на постапка за избор на индивидуален консултант согласно процедурите за набавки на Светска банка (“Consultant Guidelines“). Дополнителни информации може да се добијат на долунаведената адреса во работно време од 08:30 до 16:30.

Изјавите за интерес (CV и други документи со кои се докажуваат бараните квалификации на македонски или англиски јазик) треба да се достават најдоцна до 20.10.2020 година, по пошта или електронски на следната адреса:

Министерство за образование и наука- Проект за развој на вештини и поддршка на иновации (за Данијела Манева/ по оглас бр. 002-20)

ул.Св.Кирил и Методиј 54, 1000 Скопје

**Адреса за достава по електронска пошта:**

danijela.maneva@mon.gov.mk (CC: igor.krstevski@mon.gov.mk) СО НАЗНАКА „ЗА ПОЗИЦИЈА АДМИНИСТРАТИВЕН СЛУЖБЕНИК ЗА ПРАВНИ РАБОТИ/ ОГЛАС БР. 002-20”.